'n Plaasaanval het op 28 Februarie in die Mokoppa-omgewing, Thabazimbi, plaasgevind.
'n Plaaswerker is oorval, vasgebind en aangerand. Die aanvallers het daarna oor 'n sekuriteits heining geklim om toegang tot die plaashuis te kry. Hulle het die diefwering van die hoofslaapkamer oopgebreek.
Die aanvallers het die kluis met plofstof oopgeskiet en net juwele wat daarin was gesteel. Van die vensters in die huis en die dak is beskadig weens die ontploffing. Verskeie ander huishoudelike goedere is ook tydens die voorval gesteel.
Volgens verslae was daar voorheen 'n verdagte Nissan NP 200 daar opgemerk. Die aanvallers het glo geweet waar alles is en daar word vermoed dat een van die aanvallers wat betrokke was, moontlik 'n plaaswerker is.